**RIARTHÓIR SINSEARACH**

Tugtar cuireadh d’iarratais ar phost mar riarthóir sinsearach sa bhForas Taighde ar Oideachas ar champas Dhroim Conrach DCU (Coláiste Phádraig mar a bhí cheana).

**An tIonad**

Is comhlacht reachtúil é an Foras Taighde ar Oideachas (FTO) le freagracht ar thaighde, measúnú agus meastóireacht a dhéanamh san oideachas. Bunaíodh an FTO ar dtús ar Champas Choláiste Phádraig, Baile Átha Cliath i 1966 agus ina dhiaidh sin, i mí Mheán Fómhair 2015, rinneadh an tIonad a bhunú mar chomhlacht reachtúil, neamhspleách de chuid na Roinne Oideachais agus Scileanna faoi alt 54 den Acht Oideachais (1998), ar Ordú 2015, S.I. 392 of 2015 an Fhorais Taighde ar Oideachas (Bunú). Tá ról agus feidhmeanna an Ionaid agus na forálacha a bhaineann le baill den Ionad agus le foireann an Ionaid rianaithe san Ionstraim Reachtúil.

Is iad feidhmeanna an FTO ná:

* taighde neamhspleách a dhéanamh ar gach gné den oideachas ag gach leibhéal den chóras oideachais ar a n-áirítear taighde a bheidh mar bhonn eolais do lucht déanta polasaí agus d’fhéabhsúcháin na gcaighdeán oideachais
* seirbhís tacaíochta don mheasúnú a sholáthar do scoileanna agus d’ionaid oideachais (ar a n-áirítear forbairt agus soláthar ar thrialacha caighdeánacha agus ar uirlisí measúnaithe eile).

## Déantar a lán d’obair an Ionaid thar ceann na Roinne Oideachais agus Scileanna (ROS). Déanann an Foras taighde do ghníomhaireachtaí eile freisin (m.ah., an Chomhairle Náisiúnta Curaclaim agus Measúnachta (CNCM). Bíonn eilimintí den chlár taighde tionscanta ag an Ionad féin.

## Cuirtear trialacha caighdeánaithe ar fáil do scoileanna trí Rannóg Trialach an Ionaid atá lonnaithe i bhfoirgneamh eile ar Bhóthar Richmond, gar do champas Choláiste Phádraig.

**An Ról**

Déanfaidh an té a cheapfar maoirsiú ar gach gné de riarachán an Ionaid. Beidh an duine a cheapfar freagrach, i gcomhpháirt leis an bPríomhfheidhmeannach, as gnóthaí rialachais, bainistíocht airgeadais, acmhainní daonna agus riarachán ginearálta oifige. Beidh tacaíocht aige/aici i bhformhór na réimsí ó Ardoifigeach Feidhmiúcháin agus/nó Oifigeach Feidhmiúcháin.

Is cuid thábhachtach den ról a bheith i dteagmháil leis an ROS. Beidh air/uirthi freastal ar chruinnithe agus ar cheardlanna do riarthóirí i gcomhlachtaí poiblí eile.

**Rialachas**

Beidh an duine a cheapfar mar rúnaí ar Bhord an Ionaid agus ar a Choiste Iniúchóireachta agus Riosca. Deimhneoidh sé/sí go mbíonn na tacaíochtaí is gá ag baill an Bhoird chun a gcuid ról a chur i bhfeidhm. Ar bhonn míos ginearálta, maidir le rialachas, beidh príomhról ag an Riarthóir Sinsearach maidir le

* pleanáil agus forbairt straitéiseach ar pholasaí an Ionaid mar bhall den ghrúpa bainistíochta in éineacht le foireann shinsearach an ionaid
* comhlíontacht leis na cóid chleachtais don rialachas ar chomhlachtaí poiblí a dheimhniú
* tuairiscí a ullmhú don Roinn Oideachais agus Scileanna ar a n-áirítear tuairiscí ar an dul chun cinn maidir le pleananna a aontaíodh cheana a chur i gcrích
* polasaithe a fhorbairt i raon leathan réimsí (m.sh., nochtuithe cosanta, sonraí a roinnt)
* plé le ceisteanna dlí ar a n-áirítear an gníomhas iontaobhais agus idirbheartaíocht ar an léas le hOllscoil Chathair Bhaile Átha Cliath (DCU).

**Bainistíocht Airgeadais**

I gcomhpháirt leis an bPríomhfheidhmeannach, ullmhóidh an Riarthóir Sinsearach

* buiséid bhliantúla don Ionad go hiomlán agus do thionscnamh taighde aonair
* cuntais bhliantúla don iniúchóireacht, le cúnamh
* tuairiscí ar ioncam agus caiteachas a bheidh le cur isteach chuig an Roinn Oideachais agus Scileanna go ráithiúil.

**Acmhainní Daonna**

Beidh baint ag an Riarthóir Sinsearach le hearcú foirne agus beidh sé/sí freagrach as

* taifid na foirne a bhainistiú
* oiliúint foirne a eagrú
* comhairle a sholáthar don fhoireann maidir le téarmaí agus coinníollacha a bhfostaíocht
* athbhreithniú ar chonarthaí de réir mar a oireann.

**Riarachán Ginearálta Oifige**

Beidh an Riarthóir Sinsearach freagrach as

* foirgneamh an Ionaid a bhainistiú agus a chothabháil ar a n-áirítear a bheith i dteagmháil le hOifig Eastát DCU
* soláthairtí agus seirbhísi a sholáthar ar a n-áirítear iad siúd a bheidh de dhíth do thionscadail ar leith
* seirbhísí airgeadais a bhainistiú ar a n-áirítear creidiúnaithe agus córais phárolla
* maoirsiú ar an fhoireann riaracháin uile ar a n-áirítear iad siúd i Rannóg Trialach an Ionaid agus foirne sealadacha a fhostaítear do thionscadail taighde ar mhórscála.

**An tIarratasóir**

Beidh cáilíocht tríú leibhéal i réimse ábhartha (m.sh., riarachán poiblí nó dlí) ag an duine a cheapfar le taithí ábhartha 5 bliana ar a laghad agus cuid de seo, go hídéalach, i dtimpeallacht taighde.

Beidh aige/aici

* sár-scileanna eagraíochta agus cumarsáide
* ardleibhéal freagrachta
* an cumas struchtúir agus éifeachtaí a athbhreithniú agus a fheabhsú
* an cumas dul i ngleic le héilimh chasta eagraíochta, ar a n-áirítear forbairt foirne agus polasaí
* taithí ar ghnóthaí rialachais agus corporáideacha
* an cumas éilimh agus tosaíochtaí dúshlánacha a láimhseáil
* tiomantas do thorthaí ardchaighdeáin
* cur chuige oscailte maidir le fadhbanna a réiteach.

I measc na dtréithe pearsanta a bheidh riachtanach don phost seo beidh tiomantas, foighne agus comhbhá.

**Scála Tuarastail:** €65,837 - €81,485

Déanfar an ceapachán ar an bpointe cuí ar scála an APO, agus de réir polasaí pá reatha Rialtais.

Ba chóir iarratais le litir chumhdaigh agus curaclam vitae mar aon le hainmneacha beirt mholtóir a chur isteach **faoi 5.00 pm ar an Aoine, 27 Aibreán, 2018** chuig *savacancy@erc.ie*

***Is Fostóir Comhdheiseanna é an Foras Taighde ar Oideachas.***

Ba chóir d’iarratasóirí a thuiscint go mbeidh na hagallaimh ar bun chomh luath agus is féidir.